ตลาดหุ้นเอเชียทรงตัวเช้านี้ หลังหุ้นญี่ปุ่นร่วง
ตลาดหุ้นเอเชียทรงตัวเช้านี้ หลังหุ้นญี่ปุ่นร่วง
1 ส.ค. 2559

ผู้สื่อข่าวรายงานว่า ตลาดหุ้นเอเชียทรงตัวในเช้าวันนี้ หลังเงินเยนแข็งค่าฉุดตลาดหุ้นญี่ปุ่นร่วงลง แต่ในขณะเดียวกันตลาดก็ได้รับปัจจัยบวกจากการฟื้นตัวของราคาน้ำมัน
โดยดัชนี MSCI Asia Pacific ทรงตัวเมื่อเวลาประมาณ 10.05 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,415.31 จุด ลดลง 153.96 จุด, ดัชนี SSE Composite ตลาดหุ้นจีนเปิดวันนี้ที่ 2,971.95 จุด ลดลง 7.39 จุด, ดัชนี TAIEX ตลาดหุ้นไต้หวันเปิดวันนี้ที่ 9,008.74 จุด เพิ่มขึ้น 24.33 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,024.71 จุด เพิ่มขึ้น 8.52 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,875.59 จุด เพิ่มขึ้น 6.90 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,657.18 จุด เพิ่มขึ้น 3.92 จุด